
Koprivnica, 22.9.2022.

POZIV 

za obilježavanje

Svjetskog dana srca, 

Međunarodnog dana starijih osoba i Nacionalnog dana hodanja
Poštovani,

u povodu obilježavanja Svjetskog dana srca, Međunarodnog dana starijih osoba i Nacionalnog dana hodanja pozivamo Vas da nam se pridružite u brojnim aktivnostima koje će se održati u  

Ulici Đure Estera (Zrinski trg) u Koprivnici, 
1. listopada 2022. od 10,00 do 12,00 sati

Zavod za javno zdravstvo Koprivničko-križevačke županije u suradnji s Općom bolnicom „Dr. Tomislav Bardek“ Koprivnica, Zavodom za hitnu medicinu Koprivničko-križevačke županije, Domom zdravlja Koprivničko-križevačke županije, Udrugom srčanih bolesnika Koprivničko-križevačke županije „Srce“, Udrugom volontera Koprivničko-križevačke županije „Rad na dar“, Udrugom matice umirovljenika Koprivnica, Gradskim društvom Crvenog križa Koprivnica i Srednjom školom Koprivnica organiziraju 
mjerenje tlaka, šećera u krvi, tjelesne težine i opsega struka,
dijele edukativne letke i testove za rano otkrivanje raka debelog crijeva,
vježbaju i hodaju s vama te provode praktične vježbe reanimacije na lutki
u cilju promocije zdravih stilova života - tjelesne aktivnosti, zdrave prehrane, nepušenja i umjerene konzumacije alkohola, prevencije i ranog otkrivanja bolesti, održavanja i unaprjeđenja zdravlja te zdravog i aktivnog starenja. 
Djelatnici Zavoda za javno zdravstvo Koprivničko-križevačke županije provodit će
cijepljene protiv COVID-19 bolesti.
Za cijepljenje je potrebno predočiti osobnu i zdravstvenu iskaznicu te potvrdu o primitku prethodnih doza cjepiva.
U nadi da ćete nam se i Vi pridružiti u našim aktivnostima srdačno Vas pozdravljamo!

Organizatori aktivnosti

